Juttselg-hiir

Juttselg-hiir (Apodemus agrarius) on hiirlaste sugukonda kuuluv näriline.

Juttselg-hiir toitub teraviljast, seemnetest, marjadest, pähklitest ja putukatest.

Juttselg-hiire saba on suhteliselt lühike ja kõrvad väiksemad kui sama perekonna teistel liikidel. Ta kehapikkus on 75–115 mm, saba pikkus 60–92 mm, tagajala pikkus 16–21 mm ja kõrvade pikkus 10–13 mm. Juttselg-hiir kaalub 14–35 g.  

Seljal asuva tumeda triibu tõttu sarnaneb kasetriibikuga, kuid on temast suurem. Lisaks on juttselg-hiirel lühem saba ja lõhestunud ülahuul.  

Juttselg-hiir elab Ida-Euroopas, Kasahstanis, Mongoolias, Kirde-Hiinas ja Koreas.  

Juttselg-hiir elab põldudel, metsades, parkides ja aedades.  

Viited

Välislingid

Kategooria:Eesti imetajad
Kategooria:Hiirlased